text: ব্সোদ-নাম্স-গ্রাগ্স-পা () (১৩৫৯- ১৪০৮) তিব্বতের ফাগ-মো-গ্রু-পা রাজবংশের পঞ্চম রাজা ছিলেন।
  
  রাজত্ব 
  ব্সোদ-নাম্স-গ্রাগ্স-পা ফাগ-মো-গ্রু-পা রাজবংশের দ্বিতীয় রাজা 'জাম-দ্ব্যাংস-শা-ক্যা-র্গ্যাল-ম্ত্শানের ভ্রাতা রিন-ছেন-র্দো-র্জের () পুত্র ছিলেন। ফাগ-মো-গ্রু-পা রাজবংশের চতুর্থ রাজা ও তার ভ্রাতা গ্রাগ্স-পা-ব্যাং-ছুব ১৩৮১ খ্রিষ্টাব্দে গ্দান-সা-থেল বৌদ্ধবিহারে তন্ত্র সম্বন্ধে শিক্ষাদান করবেন বলে তার রাজত্ব থেকে অবসর নিলে তিনি সিংহাসনে আরোহণ করেন। তিনি মাত্র চার বছর রাজত্ব করেন এবং এই সময়ে তিব্বতে ফসলের উৎপাদন ভালো হওয়ায় তিনি ভাগ্যশালী রাজা নামেও পরিচিত। মিং সম্রাট হোংঊ তাকে গুশি উপাধি দান করেন। কিন্তু ১৩৮৫ খ্রিষ্টাব্দে ফাগ-মো-গ্রু-পা রাজবংশের অপর এক পরিবারগোষ্ঠী ব্সোদ-নাম্স-গ্রাগ্স-পাকে সরিয়ে ক্ষমতা দখল করলে তিনি এই গোষ্ঠীর চাপে মিং সম্রাট হোংঊকে পত্র মারফত ফাগ-মো-গ্রু-পা রাজবংশের তৃতীয় রাজা শা-ক্যা-রিন-ছেনের পুত্র গোং-মা-গ্রাগ্স-পা-র্গ্যাল-ম্ত্শানকে পরবর্তী ফাগ-মো-গ্রু-পা রাজা হিসেবে ঘোষণা করতে অনুরোধ করেন। মিং সম্রাট এই অনুরোধ রাখলে তিনি গ্দান-সা-থেল বৌদ্ধবিহারে চলে যান এবং সেখানে বাকি জীবন অতিবাহিত করেন।
  
  তথ্যসূত্র 
  
  বিষয়শ্রেণী:১৩৫৯-এ জন্ম
  বিষয়শ্রেণী:১৪০৮-এ মৃত্যু
  বিষয়শ্রেণী:ফাগমো কাগ্যু
  বিষয়শ্রেণী:ফাগমোদ্রুপা রাজবংশ
title: ব্সোদ-নাম্স-গ্রাগ্স-পা (ফাগমোদ্রুপা)